47 Meters Down

47 Meters Down merupakan filem seram survival British bagi tahun 2017 yang diarahkan oleh Johannes Roberts, ditulis oleh Roberts dan Ernest Riera serta dibintangi oleh Mandy Moore, Claire Holt, Chris J. Johnson, Yani Gellman, Santiago Segura dan Matthew Modine.

Sinopsis 
Lisa (Mandy Moore) dan Kate (Claire Holt) merupakan dua orang adik beradik yang bercuti ke Mexico. Teman lelaki Lisa telah memutuskan hubungan mereka kerana "dia telah membuatkan hubungan mereka bosan." Kate cuba menceriakan Lisa dan mereka bertemu dengan dua orang lelaki tempatan yang menceritakan mengenai menyelam di dalam sangkar bersama jerung. Pada mulanya Lisa enggan melakukannya, namun dipujuk oleh Kate. Mereka melalui pengalaman menyelam di dalam sangkar sambil dikelilingi jerung-jerung yang besar. Namun, ketika sangkar mereka cuba dinaikkan, tiba-tiba rantai yang dipautkan pada sangkar mereka putus dan menyebabkan mereka tenggelam sedalam 47 meter di dalam dasar laut. Dengan alat komunikasi yang tidak berfungsi di bawah 47 meter dan tangki oksigen yang semakin kehabisan serta beberapa serangan jerung ketika di dasar laut tersebut, Lisa dan Kate cuba menyelamatkan diri mereka.

Pelakon 
 Mandy Moore sebagai Lisa
 Claire Holt sebagai Kate
 Chris J. Johnson sebagai Javier
 Yani Gellman sebagai Louis
 Santiago Segura sebagai Benjamin
 Matthew Modine sebagai Captain Taylor

Rujukan

Pautan luar 

 
 

Filem United Kingdom tahun 2017
Filem 2017
Filem bahasa Inggeris